Rassis moet óf hoes óf tronk toeAdam Catzavelos (Skermgreep) Die veroordeelde rassis Adam Catzavelos is ŉ boete van R50 000 of twee jaar tronkstraf, waarvan vyf jaar opgeskort is, opgelê. eNCA berig Catzavelos het Vrydag in die Randburgse landdroshof verskyn nadat hy verlede jaar in dié hof skuldig gepleit het op ŉ aanklag van crimen injuria. Dié sakeman het in die moeilikheid beland toe hy in 2018 ŉ video van homself gemaak het waar hy op ŉ Griekse strand die k-woord gebruik. Maroela Media het vroeër berig Catzavelos en die Menseregtekommissie (MRK) het in Augustus ŉ skikkingsooreenkoms aangegaan, nadat die kommissie hom van haatspraak ingevolge die Gelykheidswet aangekla het. Die ooreenkoms behels dat Catzavelos oor ŉ tydperk van 30 maande R150 000 aan ŉ liefdadigheidsorganisasie moet betaal. Dit is bo en behalwe sy boete van R50 000. Hy moes ook om verskoning vra vir sy uitlatings.